Acanthopidae

Acanthopinae
 Acontistinae
 Stenophyllinae

Acanthopidae er en gruppe (familie) av insekter som tilhører ordenen knelere.

Utseende 

Artene i familien er middelsstore, slanke, grønne eller brunlige knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanliog hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form. Bakvingene kan ha skarpe farger.

Utbredelse 
Acanthopidae ser bare ut til å finnes i Sør-Amerika.

Systematisk inndeling 
Acanthopidae blir noen ganger regnet som en underfamilie av Mantidae.

 Ekte insekter (Ectognatha) 
 Dicondylia
 Vingede insekter (Pterygota) 
 Neoptera («nyvinger») 
 Dictyoptera 
 Ordenene knelere, Mantodea
 Familien Acanthopidae
 Underfamilien Acanthopinae
 Slekten Acanthops Audinet-Serville, 1831 – 10 arter
 Slekten Astollia Kirby, 1904 – én art
 Slekten Decimiana Uvarov, 1940 – 5 arter
 Slekten Lagrecacanthops Roy, 2004 – 2 arter
 Slekten Metilia Stål, 1877 – 2 arter
 Slekten Micracanthops Roy, 2004 – 3 arter
 Slekten Pseudacanthops Saussure, 1870 – 3 arter
 Underfamilien Acontistinae
 Slekten Acontista Saussure, 1872 – 28 arter
 Slekten Callibia Stål, 1877 – én art
 Slekten Paratithrone Lombardo, 1996 – én art
 Slekten Raptrix Terra, 1995 – 4 arter
 Slekten Tithrone Stål, 1877 – 7 arter
 Underfamilien Stenophyllinae
 Slekten Stenophylla Westwood, 1845 – tre arter

Kilder 
 Liste over artene, fra Mantodea Species File Online

Eksterne lenker 
 
 Tree of Life: Acanthopidae 
 Norsk Entomologisk forening

Knelere
Dyr formelt beskrevet av Reinhard Ehrmann
Knelere formelt beskrevet i 2002